Umfjöllun : Ísland - Þýskaland 0 - 2 | Þjóðverjar í bílstjórasætið eftir sigur á Íslandi Víkingur Goði Sigurðarson á Laugardalsvelli skrifar 1. september 2018 17:00 Fanndís Friðriksdóttir sækir að þýska markinu . Vísir / vilhelm Draumur íslenska landsliðsins um að komast á HM í Frakklandi næsta sumar lifir enn þrátt fyrir 2 - 0 tap á Laugardalsvelli gegn Ólympíumeisturum Þýskalands í dag . Sigur í leiknum hefði tryggt Íslandi sæti á heimsmeistaramótinu en nú þurfa stelpurnar að fara lengri leiðina til að komast inn á mótið . Ef Ísland fékk innkast á vallarhelmingi Þýskalands var það tekið langt og átti augljóslega að nýta öll þau innköst sem þær fengu . Fyrsta færi leiksins kom einmitt úr innkasti á þriðju mínútu þegar Berglind Björg var nálægt því að ná skoti á markið á hættulegum stað í þýska teignum . Annars var lítið um færi hjá stelpunum okkar í fyrri hálfleik . Svenja Huth skoraði fyrsta mark leiksins fyrir Þýskaland á 42. mínútu . Guðbjörg Gunnarsdóttir , markmaður íslenska liðsins , varði boltann eftir hörkuskot frá Melanie Leupolz utan teigs , en boltinn barst þá til Huth sem skoraði örugglega og kom Þjóðverjum yfir . Þjóðverjar komast í 2 - 0 Sara Björk Gunnarsdóttir og Gunnhildur Yrsa Jónsdóttir í baráttunni í dag . Svekkjandi úrslit hjá stelpunum okkar gegn gríðarlega sterkum andstæðingi . Eftir leikinn eru þær í öðru sæti , tveimur stigum á eftir Þýskalandi þegar einum leik er ólokið . Þýskaland á eftir að fara til Færeyja en færeyska liðið er stigalaust og með markatöluna 1 - 45 eftir fyrstu sjö leikina . Athugið .